Ak je reč o samotnej výdrži počas doby kosenia, teda v prevádzke, výrobca nikdy neudáva čas alebo dobu výdrže. Je totiž veľmi náročné tento parameter určiť vzhľadom na typ terénu, výšku porastu a mieru celkovej záťaže. Všeobecne sa možno odraziť od kapacity akumulátora. Pre ilustráciu je vhodné použiť výdrž 3 000 mAh batérie, ktorej kapacita by mala stačiť na plochu zhruba 400 až 500 m2. Niektoré modely využívajú jeden či dva akumulátory. Ak plánujete kosiť väčšie plochy a aku kosačka vám na tento účel vyhovuje, určite neurobíte chybu, ak siahnete po modeli s väčšou kapacitou batérie aspoň 5 000 až 10 000 mAh. Ovplyvniť výdrž môže aj výkon elektromotora. Riešením môže byť nákup náhradnej batérie. Faktom je aj to, že väčšina aku kosačiek je dodávaných bez akumulátora, preto si k cene pripočítajte ešte cenu akumulátora. To je zvyčajne suma okolo 50 až 180 eur.\r